CELEX: 22002D0140(01)
Language: sk
Date: 2002-11-08 00:00:00
Title: Rozhodnutie Spoločného výboru EHP č. 140/2002 z 8. novembra 2003, ktorým sa mení a dopĺňa príloha II (Technické predpisy, normy, skúšanie a osvedčovanie) a 37. protokol k Dohode o EHP

Dôležité právne oznámenie

|

22002D0140(01)

Úradný vestník L 019 , 23/01/2003 S. 0005 - 0006

		Rozhodnutie Spoločného výboru EHPč. 140/2002z 8. novembra 2003,ktorým sa mení a dopĺňa príloha II (Technické predpisy, normy, skúšanie a osvedčovanie) a 37. protokol k Dohode o EHPSPOLOČNÝ VÝBOR EHPso zreteľom na Dohodu o Európskom hospodárskom priestore v znení Protokolu o úprave Dohody o Európskom hospodárskom priestore, ďalej len "dohoda", najmä na jej články 98 až 101,keďže:(1) príloha II k dohode bola zmenená a doplnená rozhodnutím Spoločného výboru EHP č. 125/2002 z 27. septembra 2002 [1];(2) protokol 37 k dohode bol zmenený a doplnený rozhodnutím Spoločného výboru EHP č. 83/1999 z 25. júna 1999 [2];(3) nariadenie (ES) č. 141/2000 Európskeho parlamentu a Rady zo 16. decembra 1999 o liekoch na ojedinelé ochorenia [3] bolo rozhodnutím Spoločného výboru EHP č. 68/2001 [4] včlenené do dohody;(4) príslušné štáty EZVO sa musia zapojiť do práce Výboru pre lieky na ojedinelé ochorenia;(5) je potrebné zmeniť a doplniť 37 protokol dohody, ktorý uvádza zoznam výborov, do práce ktorých sa musia odborníci štátov EZVO, ak to vyžaduje dobré fungovanie dohody;(6) je nevyhnutné zmeniť a doplniť prílohu II k dohode v súvislosti so zmenou a doplnením 37. protokolu, aby sa určili podrobné mechanizmy zapojenia sa do práce,ROZHODOL TAKTO:Článok 1Do 37. protokolu (obsahujúceho zoznam určený v článku 101) k dohode sa vkladá tento bod:"14. Výbor pre lieky na ojedinelé ochorenia [nariadenie (ES) č. 141/2000 Európskeho parlamentu a Rady]."Článok 2Do bodu 15m [nariadenie (ES) č. 141/2000 Európskeho parlamentu a Rady] kapitoly XIII príloha II k dohode sa vkladá táto veta:"Ustanovenia tejto smernice sa na účely tejto dohody vykladajú s týmito úpravami:Štáty EZVO sa musia plne zapojiť do práce Výboru pre lieky na ojedinelé ochorenia. Podrobné dojednania o účasti predstaviteľov štátov EZVO musia byť v súlade s ustanoveniami článku 4 nariadenia. Títo predstavitelia sa však nebudú zúčastňovať na hlasovaní a ich pozície sa zaznamenajú oddelene. Pozícia predsedu je vyhradená pre člena nominovaného členským štátom spoločenstva. Vnútorný rokovací poriadok tohto výboru sa zmení a doplní tak, aby umožnil štátom EZVO plne sa zapojiť.Štáty EZVO finančne prispievajú na prácu výboru v súlade s článkom 82 ods. 1 písm. a) dohody."Článok 3Toto rozhodnutie nadobudne účinnosť 9. novembra 2002, ak budú dovtedy Spoločnému výboru EHP [5] dodané všetky oznámenia podľa článku 103 ods. 1 dohody.Článok 4Toto rozhodnutie sa uverejní v (osobitnom) oddiele EHP a v dodatku EHP k Úradnému vestníku Európskej únie.V Bruseli 8. novembra 2002Za Spoločný výbor EHPpredsedaKjartan Jóhannsson[1] Ú. v. ES L 336, 12.12.2002, s. 23.[2] Ú. v. ES L 296, 23.11.2000, s. 41.[3] Ú. v. ES L 18, 22.1.2000, s. 1.[4] Ú. v. ES L 238, 6.9.2001, s. 14.[5] Ústavné požiadavky nie sú uvedené.--------------------------------------------------